148:: Art:: Economia, comerc:: Legislació, dret, justícia:: Treball:: Presentacions:: El blog de les publicacions de la Generalitat:: Llibreria en línia de la Generalitat:: Cercador de publicacions
"...la medalla permetia modelar la història al gust del governant i tenir-la a la mà.
Extret del post d'Albert Estrada-Rius sobre Històries metàl·liques.
Catàleg de l'exposició que acull el Museu Nacional d'Art de Catalunya del 31 d'octubre al 22 de febrer de 2015 al voltant de la figura de Carles Casagemas, pintor i literat, gran amic de joventut de Pablo Picasso.
La mostra pretén restituir la seva condició d'artista, tot exposant, per primera vegada i en solitari, la majoria de la seva producció coneguda: un total de 38 obres, 7 olis i la resta dibuixos.
L'obra de Casagemas presenta una gran varietat de registres, en una recerca constant de l'originalitat i l'emoció.
Format al segle XIX i mort tot just iniciat el segle XX, la seva figura sintetitza un període clau de la història de l'art català.
34a edició del calendari de fires de Catalunya per a l'any 2015, que inclou la previsió de més de 462 activitats firals, de les quals 51 seran d'àmbit internacional o estatal, i 411 d'àmbit català, comarcal, intercomarcal i local.
L'oferta presentada comprèn tots els sectors de l'economia, des dels més tradicionals de l'agricultura, la ramaderia i l'artesania als més innovadors en l'àmbit industrial i tecnològic.
Inclou també un capítol dedicat a fires pluriennals sense convocatòria per al 2015 i una relació de membres de la Federació de Fires de Catalunya - FEFIC.
Aquesta informació és consultable també a la pàgina web del Departament d'Empresa i Ocupació, on s'actualitza sistemàticament.
La consulta sobre el futur polític de Catalunya
Aquest treball analitza la consideració jurídica de la secessió en els estats democràtics, per tal d'examinar-ne la viabilitat en el cas de Catalunya.
Examina el conjunt de pautes i normes que regeixen aquestes situacions i, a partir d'aquí, apunta en quina mesura el dret intern espanyol, però també el dret internacional i l'europeu són suficients per regular-les, o bé si són necessàries mesures polítiques addicionals per resoldre els conflictes derivats de l'expressió de la voluntat col·lectiva, i en particular l'aspiració de les institucions catalanes de celebrar una consulta popular sobre el futur polític de Catalunya.
L'impacte de les reformes laborals, d'ocupació i de seguretat social en el marc competencial de la Generalitat de Catalunya (Versió electrònica)
Treball de recerca desenvolupat en el marc de la beca de recerca sobre les autonomies polítiques territorials atorgada el 2011 per l'Institut d'Estudis Autonòmics, i dirigit pel Dr.
Ferran Camas Roda, catedràtic de Dret del Treball i de la Seguretat Social de la Universitat de Girona.
A partir del repàs que els autors fan de la nova regulació experimentada en matèria de legislació social empesa pel Govern espanyol, i de l'anàlisi de les noves funcions de les autoritats públiques catalanes amb competències en matèria laboral, l'estudi mostra en quins aspectes la nova regulació laboral pot haver afectat en el règim de competències que l'Estatut de Catalunya atorga a la Generalitat de Catalunya en matèries laborals i de protecció social.
Espais de mort i diversitat religiosa.
La presència de l'islam als cementiris i tanatoris catalans
Dia i hora: dimarts, 2 de desembre de 2014, a les 19.00 h